„Cupa Movileștilor”, considerat cel mai puternic turneu de șah din județul Suceava, și-a desemnat recent câștigătorii. Competiția a avut loc, în perioada 18-19 mai 2024, la Centrul Muzeal și Multicultural „Palatul Dornelor” din Vatra Dornei, și a adunat la start jucători de toate vârstele, din toată țara, dar și din Republica Moldova. Nu au lipsit de la competiție maeștrii internaționali Costachi Mihnea, Petre Nad-Titus și Filip Lucian-Ioan. De asemenea, a fost prezent marele maestru Sănduleac Vasile, vicepreședintele Federației Moldovene de Șah.
Pe lângă Open-ul A, la care au putut participa doar jucătorii legitimați, în a doua zi s-a desfășurat Open-ul B, destinat doar juniorilor U16.
Evenimentul s-a remarcat și prin prezența membrilor din conducerea Federației Române de Șah, vicepreședintele Berescu Alin și secretarul general Grecescu Gabriel.
Muncă în echipă
Câmpulungeanul Țîmpău Vasile, unul dintre directorii de turneu, ne-a spus, la finalul competiției: „Mă bucur că am putut organiza un asemenea turneu la noi în județ, într-o asemenea clădire. Munca din spatele unei astfel de competiții este una enormă și de aceea vreau să le mulțumesc tuturor celor care au făcut posibilă această realizare. Le mulțumesc tuturor celor de la Arhiepiscopia Sucevei și Rădăuților, care ne-au sprijinit și, în special, Înaltpreasfinției sale Părintele Calinic, celor de la Primăria municipiului Vatra Dornei, domnului Ailincăi Doru de la CS Șah Suceava, domnului profesor Rezuș Octavian, care a fost de asemenea director de turneu, partenerilor media de la BTD Studio și sponsorilor de la Agremin și Automeister”.
La finalul celor 9 runde de șah rapid, la Open A, învingător a fost maestrul internațional Petre Nad-Titus, care a acumulat 8 puncte, terminând neînvins. Pe locurile 2 și 3 s-au clasat maeștrii internaționali Costachi Mihnea și Filip Lucian-Ioan, cu 7.5, respectiv 7 puncte.
În competiția celor mici, toate cele 3 locuri de pe podium au fost ocupate de frații Miron (Miron Nectarie – CS Șah Suceava, Miron Ioan – Colegiul Național „Eudoxiu Hurmuzachi”, Miron Constantin – CS Șah Suceava), toți trei reușind să acumuleze 5,5 puncte.
Pe podium
Lista completă a premianților celor două turnee:
Open A
Clasament general
- IM Petre Nad-Titus – CS Studențesc Medicina Timișoara
- IM Costachi Mihnea – CSM Unirea Alba Iulia
- IM Filip Lucian-Ioan – CSU Universitatea de Vest Timișoara
- GM Sănduleac Vasile – Republica Moldova
- Aioanei Gheorghe – ACS Capablanca Iași
U2000 ELO
- Miclăuș Valentin – ACS Regional de Șah Nord-Est
- Barabasa Valentin – ACS Orășelul Copiilor București
- CM Cruceru Lavinel – CS Universitatea Agora Sport Club Oradea
U1800 ELO
- Parpalac Vadim – Republica Moldova
- Turcan Gheorghe – ACS Regional de Șah Nord-Est
- Dranga Victor-Andrei – CS Universitar de Șah București
U1600 ELO
- Guguță Andrei – CS Șah Suceava
- Apostoaiei Tudor Andrei – ACS Hannibal București
- Manoila Ruslana – Republica Moldova
U1400 ELO
- Aniței Adrian – CS Șah Suceava
- Trifan Sebastian-Teodor – CS Șah Suceava
- Mariei Andrei – CSM Rarăul Câmpulung Moldovenesc
Locul 1 feminin – Mitrofan Alexia – CS Șah Suceava
Locul 1 S60 – CM Evuleț Gheorghe - CS Tinerii Maeștri București
Cel mai bun jucător din Vatra Dornei – CM Ciocan Vasile
Cea mai bună jucătoare din Vatra Dornei - Huțuleac Loredana-Petronela
Open B
Clasament general
- Miron Nectarie – CS Șah Suceava
- Miron Ioan – Colegiul Național Eudoxiu Hurmuzachi
- Miron Constantin – CS Șah Suceava
- Haja Raul – Vatra Dornei
- Manolachi David Marian – CS Șah Suceava
U16 băieți
- Țăranu Ștefan - Șaru Dornei
U16 fete
- Roșcăneanu Sofia Maria – ACS Gambit Huși
U14 băieți
- Muha Iustin – ACS Gambit Huși
U14 fete
- Hariuc Ilina - Moldovița
U12 băieți
- Donici-Maier Luca – CSS Târgu Mureș
U12 fete
- Apostoaiei Maria – CS Alcor București
U10 băieți
- Doroftei Robert-Matei – CS Șah Suceava
U10 fete
- Lungu Maria-Amelia - Câmpulung Moldovenesc
U8 băieți
- Duduman David – CS Șah Suceava
U8 fete
- Apostoaiei Magdalena – CS Alcor București
Cel mai bun jucător din Vatra Dornei - Voloșeniuc Matei
Cea mai bună jucătoare din Vatra Dornei – Ianovici Simona